**Aicinām pieteikties pirmajam praktiskās ievirzes semināram BETA**

Valsts izglītības satura centra īstenotais Eiropas Sociālā fonda projekts “Nacionāla un starptautiska mēroga pasākumu īstenošana izglītojamo talantu attīstībai” (projekta numurs 8.3.2.1/16/I/002) sadarbībā ar pārtikas drošības, dzīvnieku veselības un vides zinātnisko institūtu BIOR organizē praktiskās ievirzes semināru "Beta".

Seminārs notiks - 2021. gada 5. oktobrī plkst. 15.00 - 17.30 Zoom platformā. Semināra ietvaros plānota BIOR ķīmijas laboratoriju virtuāls apmeklējums un izzinošas lekcijas:

* Dabiskās indes - mikotoksīni un citas vielas mūsu pārtikā;
* Pesticīdi mūsu pusdienu galdā – augu aizsardzības līdzekļu spožums un posts;
* Industriālā laikmeta pirkstu nospiedumi apkārtējā vidē – noturīgo organisko piesārņotāju noteikšanas metodes un izplatība.

Aicinām pieteikties 9. - 12. klašu skolēnus, kuriem ir padziļināta interese par ķīmiju, vides zinātni, sabiedrības un vides veselību, kuri izstrādā zinātniskās pētniecības darbu vai savu nākotnes profesiju vēlas saistīt ar šīm zinātņu nozarēm.  
  
Pieteikšanās semināram līdz 2021. gada 1. oktobrim (ieskaitot), aizpildot anketu [šeit](https://docs.google.com/forms/d/1Gp1AO9ZaQ6msQrViifVljgr8bn1Sx-FvkKldFQeczV4/viewform?edit_requested=true).  
  
Pieslēgšanās saite tiks nosūtīta uz reģistrācijā norādīto e-pasta adresi 2021.gada 4.oktobrī.  
  
Lūdzam ņemt vērā, ka pasākuma norise tiks ierakstīta! Piesakoties pasākumam, jūs apliecināt savu piekrišanu ieraksta veikšanai.

Papildu informācija:  
Maija Butlere - Bērziņa  
Projekta koordinatore zinātniski pētnieciskās darbības jomā

